O persoană a murit şi cinci au fost rănite, joi, în urma unui accident produs în localitatea Sadova, din judeţul Dolj, a informat ISU.
”Pe DN 55, localitatea Sadova, judeţul Dolj, s-a produs un accident rutier, în care au fost implicate 2 autoturisme”, anunţă Centrul INFOTRAFIC din Inspectoratul General al Poliţiei Române.
ISU Dolj anunţă că în accident au fost implicate şase persoane, dintre care una a fost declarată decedată. ”Din informaţii, 5 sunt conştiente şi cooperante şi o persoana decedată”, a transmis ISU Dolj.
Circulaţia rutieră se desfăşoară pe un singur fir, alternativ, prin dirijarea poliţiei.
Sursa foto: gds.ro